open-index/open-wikipedia-markdown huggingface dataset:
Sunge Wampu

**Sunge Wampu** ima sada sunge na adong di Provinsi Sumatara Urata, Indonesia. Haroro ni aek na adong di Sunge on, ima sian Sunge Bahorok dohot Sunge Bingei, Ulu ni aek on maringanan di Kabupaten Karo, Molo disi, di dok ma goar na goar ni Sungen on, *Lau Biang*. Molo taringot tu habaoran ni Sunge on, ima di laut di Selat Malaka.

## Mar Arum Jeram di Sunge Wampu
Alani godak ni aek na adong di sunge on, di bahen ma Sungen on gabe inganan mar Arum Jerem, ima sada olah raga na solma na di baen di sungen, songon na adong di Sunge Asahan. Nang pe dang sabalga aek ni Sunge Asahan, alai tung godang do jolma na tong ro mar Arum Jeram di Sunge on.

## Boa boa asa Rap Majjaga Aek ni Sunge Wampu

Ala Hahaadongan ni **Sunge Wampu,** godang do di bahen angka jolma na adong di luat na di laosi ni Sungen on laho di parngoluan ganup ari, songon gabe aek minum manang gabe inganan laho mabbuat dekke, Adong do Sada Perusahaan di jonok ni Sungen Wampu on, ima PT. Thong Langkat Energi, ima sada perusahaan na manghasilhon Alus ni Listrik, di bahen i, dipangidohon ma tu sede angka jolma sungan songoni dohot tu nampuna Perusahaan asa rappa retta majjaga Aek ni sungen on asa tong tong ias.  

Tung godang do angka jolma di inganan pamolusan ni Aek Sungen Wampu on na jotjot mambahen Sungen Wampu gabe sada sada inganan laho manambahi haroro ni parhepengon na, tarlumobi ma nasida na karejo na manangkup dengke na adong di sunge on, biasa na dekke na dapat nasida i, di jual ma siada ma deba, hala di bahen nasida ma deba laho gabe lompan na di jabu ni nasida.

## Pustaha

## Pranala Ruar
* Semedan.com
* PU.go.id
* TVOneNews.com
* SumutPos.co
Sampuran Situmurun

**Sampuran Situmurun** ima sada sampuran na asing sian angka sampuran na asing, somal na, molo sada sampuran, pardabu ni aek na ima tu sada inganan na gabe parpungunan ni aek, na somal ma i songon kolam na metmet / na etek, alos somal na boi ma maridi disi, alai anggo Sampuran Situmuron on, hadabuan ni aek na datung gabe dabu tu sada inganan ba, alai aek na langsung ma dabu jala mardomu tu aek ni Tao Toba, Timbo ni aek Sampuran Situmurun on, hira hira mar 70 meter. 

Anung pe jotjot di dok inganan on Sampuran Situmurun, molo di angka jolma par luat i, adong do muse goar na asing na somal di dok nasida laho manggoari inganan on, ido ma inganan on Sampurang Binagalom, Binangalom on dibuat ma sian dua hata, Binanga manang Sungen dohot lom manang sejuk.

## Inganan ni Sampuran Situmurun
Taringot tu inganan, Sampuran on pas ma adong di pingging ni Tao Toba, ima na di Huta Situmurun, Kecamatan Lumban Julu, Kabupaten Toba, Provinsi Sumatera Utara. angka jolma na ro marwisata tu Sampuran on, nion ma dalan na aneng si dalanon asa boi sahat tu Sampuran Situmurun on :

**Sian Medan**

Sian kota Medan, hira hira mar 4 sahat tu 5 jom ma pardalan tu inganan on, sian Medan mamulus ma sian huta Siantar, di patorus ma muse tu Parapat, jala markapal ma sian i tu Sampuran Situmurun on., molo mar kala hita, hira hira ar 45 menit ma leleng na hita di bagasan kapal.

**Sian Bandara Silangit**

Molo Sian Bandara Silangit, mar 2 jom ma hita asa boi sahat hita tu Inganan on, sarupa dohot na sian Medan, ala inganan ni Sampuran dang songon sampuran na asing, ingkon mar kapal do hita asa boi sahat tu inganan on.

## Sigararon tu Sampuran Situmurun
Molo nunga sahat hita di Parapat, Somal na adong do Kapal na borhat tu inganan on, alai asa unang pa balga tu sigararon ta, nian tu menggan ma molo borhat hita hu luat on rappak rombongan, alana olo do sahat mar sajuta manang dua juta sewa ni sada kapal molo aneng tu inganan on, umbahen i asa lam ura sigararon ta, borhat ma hita marrombongan tu inganan on. Somal na, boi do siat mar saratus halak jolma di bagasan sada kapal. 

## Na asing na boi di Ulahon di Inganan on
Molo ro hita tu inganan on, dang holan mangida Sampuran on sajo na boi ta ulahon, ias ni aek Tao Toba dohot pardabu ni aek na sian Sampuran on, mambahen angka jolma na ro sae aneng marlage do roha na. Somal na, angka na mabboan wisatawan to tu inganan on, di lehon nasida do baju pengaman asa boi mumbang angka wisatawan i di bagasan aek, di lehon do baju pelampun asa unang adong masa di angka wisatawan i naso na di halomohon roha. angka nasida na marlange, di pangidohon do asa unang pa jolok tu tu pardabu ni aek na sian Sampuran i, ala gogo do par putar ni aek di toru i.

Songoni dohot angka na asing, ia anggo so taronjar rohana aneng marlae, boi do nasida hundul hundul sajo, manang mangkail nasida di topi ni tao i, taringot tusi, dang sude angka parkapal ma newa hon alat alat na hombar tu angka pangkail, di pangidohon molo aneng ro tu inganan on jala adong rohana aneng mangkail, dumenggan ma molo di boan nasida be angka alat alat na hombar tusi.

## Pranala Ruar

* IDNTimes
* Atourin
* Kumparan

## Pustaha
Bendungan Sigura-gura

**Bendungan Sigura-gura** i ma sada bendungan di Propinsi Sumatera Utara. Maringanan 23,3 km sian julu ni Sunge Asahan i ma Tao Toba, sanga 8,8 km sian Bendungan Siruar dot 1 km tu bariba ni Air Terjun Sigura-Gura. Bendungan on ima bendungan targodang padua i Indonesia sidung Bendungan Sutami. Bendungan on marfungsi laho memastikan ketersediaan aek tu PLTA Sigura-gura.

## Turiturian
Bendungan on dimulai dibangun di bulan Mei 1978 jala sidung di bulan Desember 1981. Bendungan on dibahen sian beton na timbona 46 meter sian dasar ni Sungai Asahan, dohot volume badan bendungan mencapai 38.000 m3. Bendungan on dipajongjong laho manggohi haporluan ni listrik ni pabrik aluminium ni Inalum di Kuala Tanjung.

## Jabu Kendali
Sude ulaon pengendalian bendungan, isara mambuka dohot manutup gorbang sluis, mamungka manang manundati putaran turbin, patoruhon manang pabangkithon pembangkit listrik marhite pembangkit, dna diulahon marhite jabu kontrol.

Listrik na dihasilhon sian PLTA Sigura-gura i, dung i disalurhon ma tu pabrik Inalum di Kuala Tanjung. Andorang so mangalir tusi, diatur do arus listrik di jabu kontrol. Kontrol on dilaksanahon marhite pangurupion ni komputer di rumah kontrol PLTA Sigura-gura na mardongan sistem kontrol jarak na dao. Jabu kontrol pe diparade do laho mengendalihon sude PLTA na laho dibangun di topi ni aek Asahan.

## Pustaha
Pulo Mursala

**Pulo Mursala** ima salah sada pulo na adong di Samudera Hindia. Pulo on adong di sabola barat ni Pulo Sumatera.

Secara administrasi, Pulo Mursala maringanan di Tapanuli Tengah, Provinsi Sumatera Utara. Pulo on ima bagian ni Kecamatan Tapian Nauli, Tapanuli Tengah jala maringanan di barat daya Kota Sibolga jala 22,5 km sian Pandan, ibukota Kabupaten Tapanuli Tengah. Pulo Mursala puna luas ± 8.000 Ha dot bisa idapot lewat Pandan sanga Sibolga dohot kapal mangaliat Teluk Tapanuli.

Mardasarkon hasil survei toponim pulo taon 2006, pulo on ibahen gorar Pulo Mursala. Sian hasil verifikasi Tim Nasional Standarisasi Nama Bentuk Tanah taon 2007, Pulo Mursala ndang mangalami parubahan goar. Hata Mursala marlapatan "musala". Digoari do i Pulo Mursala ala manurut sejarah, di zaman najolo adong do sada ulama na pararathon agama Islam di pasisir barat Sumatera jala pajongjong inganan ibadah manang ruang doa di pulo on.

Topografi ni pulo on umumna ima pulo na mardolok-dolok dot sabagian tingon i tano na rendah na ipake manjadi inganan parmianan. Pantai on deba pasir na bontar jala deba marbatu. Pulo Mursala didominasi kalapa, bakau, duhut-duhut dohot suan-suanan na lobi ginjang.

Pulo on tarcantum manjadi salah sada pulo na inda adong pangisina. Di dia adong sada dusun na marpenduduk 250 keluarga. Sarana dot prasarana na adong ima dermaga kayu dot sikola dasar.

## Deskripsi
Pulo Mursala tarbonggal manjadi pulo na puna keindahan alam. Alai, jotjot do jotjot marpanghorhon na so denggan tu keanekaragaman hayati ni pulo on.

Pulo on tarbonggal arani air terjun na bisa idapot i sabola barat ni pulo on. Adong muse do sada pulo na metmet di sabola timur ni Pulo Mursala, na targoar Pulo Putri. Pulo Mursala juo tarbonggal manjadi sada-sadana habitat tu spesies tumbuhan Dipterocarpus cinereus , na ianggap madung punah sampe taon 2010-an.

Piga-piga sumber mandokon molo Pulo Mursala tarlobi-lobi air terjunna ima salah sada lokasi na ipake manjadi latar film King Kong Peter Jackson. Pulo on ma muse latar film 2013, Mursala.

## Pustaha
Rumah Sakit HKBP Balige

**Rumah Sakit HKBP Balige** maringanan di Dalan Gareja Nomor 17, Kecamatan Balige, Kabupaten Toba, Provinsi Sumatera Utara. Rumah Sakit on di bahen di taon 1918, di tanggal 5 Agustus. Songoan goarna, Nampunasa Rumah sakit on, ima HKBP 

## Pasilitas na adong, parkarejo dohot kabar na asing
Rumah Sakit on torus do di padenngan, di padenggan sian pasilitas dohot angka pambahenan tu angka na ro tu Rumah Sakit on, Rumah Sakit on Terakreditasi C, dibahen i torus do dipadenggan diri na asa lam denggan, dohot ma di padenggan pasilitar Instalasi Gawat Darurat (IGD), IGD Kebidanan, Laboratorium, Farmasi, Gizi, Rawat Inap dohot angka na asing na. Dibahen nasida do muse partangian tu angka parkarejo di Rumah sakit on, dohot tu angka na marobat pe di bahen nasida do partangiangan.

angka na karejo di Bagasan Rumah Sakit HKBP Balige on, godang na 332 halak, di si ma angka Parkarejo Medis, Perawat, Kebidanan, Non Kesehatan dohot angka na *Outsourcing,* Jala di sediahon do muse perumahan tu angka parkarejo, godang na mar 37 pittu.

Boi do muse marobat tu Rumah Sakit HKBP on ma makke kartu BPJS
 

## Barita taringot angka parkarejo na
On ma piga piga barita na adong taringot tu angka parkarejona di Rumah Sakit HKBP Balige on:  Direktur : dr. Benni Sinaga,Sp.B 

## nunga 105 taon umur na
Di taun naung salpu, ima di hari Sabtu, tanggal lima bulan walu, 2023, Dibahen do sada pesta na gelleng, ima ma na laho manaringoti hahadaongan ni inganan i, ima naung marumur 105 taon Inganan on. Di pesta i, ro do ompung Ephorus HKBP, Amang Robinson Butarbutar.

## Pranala Ruar

* Website Resmi Kementrian Kesehatan
* Website Resmi HKBP

## Pustaha
Adaran Merdeka (Medan)

**Adaran Merdeka** i ma alun-alun na tarampe di pusok Kota Medan, Sumatera Utara, Indonesia, jala ditanda ansiat pistik nol kilometer di kota i. Jolo ditanda dohot goar Esplanaade di tingki pamarentaon Bolanda, adaran on mangarihon sarita na ganjang na marsihatan dohot parhambangon Kota Medan jala hajadian na ringkot dibagas rangsa Indonesia.
Adaran Merdeka dipauli di taon 1880 dungkon sangkap di 1872, sairing dohot bungka ni pusok administrasi Kesultanan Deli. Mulana luat ni on kobun timbaho puna Deli Maatschappij, sala sada perusahaab Bolanda. Saleleng tingki panjajaon, adaran on gabe inganan marpunguna masarakat huhut manindangi marmansam acara na ringkot.padohot boaboa proklamasi hamardekaan Indonesia di 6 Oktober 1945 sian Gubernur Sumatera Timur, Muhammad Hasan. 

Adaran on diaoti angkup bangunan marangsa hera Kantor Pos Medan jala Godung Bale Kota Lama. Angkup ni i, bona trambesi na disuan sian jaman kolonial pagodanghon hajengeson area on. Sian konteks abahan Adaran Merdeka jotjot digunahon laho marmansam siulaon natorop, padohot pokkan borngin saat di taon 1964.

## Pandengganan (Revitalisasi)
Sian taon 2022, Adaran Merdeka andorang di bagas parkarejoan padengganhon (Revitalisasi) tu paulakhon gunana ansiat ruang tarbungka hijau (RTH) dohot cagar abahon. Projek on palibathon pembangunan alun-alun na baru huhut pasilitas situmpak dohot na lain dohot haggaran hirahira Rp197,5 miliar. Presiden Joko Widodo mangojakhon projek on di 7 juli 2022. Padengganan (Reviitalisasi) diaraphon boi manuhe interaksi sosial di holangholang masarakat kota angkup patupahon ruang namenak tu marmansam aktipitas masarakat.

## Pasilitas
Sangga on Adaran Merdeka pe ditanda ansiat pusok kuliner huhut area Merdeka Walk, na manawarhon marmansam pinilitan siallangon sian lokal sahat tu internasional. Inganan on jotjot digunahon tu apulon sahera musik langsung, Manjadihonsa ansiat sala sada ikon di Kota Medan. 

## Pustaha
Stasiun Tanjungbalai

**Stasiun Tanjungbalai (TNB)** ima sada stasiun kereta api kalas II na maringanan di Tanjungbalai IV Kota, Tanjungbalai Utara, Tanjungbalai. Stasiun on, na maringanan di ketinggian +2,87 meter, masuk tu Divisi Wilayah I Sumatera Utara dohot Aceh jala ima sada stasiun kereta api na aktif na maringanan di ujung ni cabang dompak Tanjungbalai. Di ujung ni rel adong do menara aek najolo tu lokomotif uap, jabu bulat dohot meja putar, alai nuaeng ndang aktif be jala gabe inganan parmianan. Di sabola purba ni stasiun on, adong do rute tu Pelabuhan Teluk Nibung na saonari ndang aktif be. Stasiun on adong tolu jalur kereta api dohot jalur 1 gabe jalur lurus sian Kisaran jala adong cabangna tu Teluk Nibung.

Ala ndang adong depot lokomotif di stasiun on, ganup kereta api na ro manaruhon panumpang tuson sai marhusor do marborngin di Stasiun Kisaran andorang so mulak tu Stasiun Tanjungbalai marsogotna i.

## Panghobason kareta api
Ditoru on ima layanan ni kereta api na maradi di stasiun nion sesuai Gapeka 2023

## Pustaha
Gareja Santo Yosef, Balige

**Gareja Katolik Paroki Santo Yosef**, Balige ima sada sian wilayah administrasi ni Gereja Katolik Roma na niramotan ni Keuskupan Agung Medan marhite Vikariat Episkopal Dolok Sanggul. Paroki Santo Yosef, Balige mencakup 28 stasi Gereja Katolik tersebar di seluruh Kabupaten Toba, Sumatera Utara. Gereja utama Paroki Santo Yosef, Balige maringanan di desa Pardede Onan, Balige, Toba.

## Turi-Turian
Dipabalga di taon 1934, na jolo dipasada dohot Paroki St. Theresia lisieux sibolga.

## Pastor
Pandita na parjolo sahat jala manghobasi paroki on ima Amanta Sybrandus van Rossum, O.F.M.Cap. di taon 1934. Saonari, Paroki dihobasi:

# RP. Monaldus Banjarnahor, OFM.Cap. (Pandita Paroki).
# RP. Petrus Sinaga, OFM.Cap. (Pandita Rekan)

## Lembaga
Angka Lembaga Hangoluan na Diparbadiai di paroki on ima:

# Suster FCJM, na mamungka karejo taon 1938, mangalehon pelayanan di bidang poliklinik, pendidikan, asrama borua dohot pangaramotion ni dakdanak.
# Angka Persaudaraan CMM, na mamungka karejo taon 1950, karejo di bidang pendidikan dohot asrama ni dakdanak baoa. Angka hahadoli CMM pe pajongjonghon angka parsingkolaan Katolik naung adong: TK na dipajongjong taon 1954 (saonari TK Assisi jala mardomu tu yayasan Putri Hati Kudus), SD na dipajongjong taon 1955 (saonari SD San ​​Francesco jala mardomu tu yayasan St.Yosef Medan) , SMP na dipajongjong taon 1950 (saonari Sikola Menengah Budhi Dharma jala mardomu tu St.

Paroki on mangatur usaha tabungan dohot pinjaman na margoar CU. NEW HOPE, na dipungka di taon 1981. Nunga sahat godang ni ruasna hira-hira 750 halak.

## Ulaon
Pembinaan tu parhalado dohot pangurus ni huria na pinatupa ni paroki: Kursus Perkawinan (ganup bulan), Sermon Rayon (ganup bulan), Rapot DPPH (ganup bulan) dohot kursus na pinatupa ni Trikom KAM. Paroki on pe adong do Misdinar St. Yosef Balige mansai marguna tu angka remaja dohot tu organisasi Pemuda Katolik (OMK).

## Pustaha
Bandar Udara Dr Ferdinand Lumban Tobing

**Bandara Dr. Ferdinand Lumban Tobing** (pe digoari Bandara Pinangsori; (IATA: FLZ, ICAO: WIMS)) ima sada bandara na maringanan di Kecamatan Pinangsori, Kabupaten Tapanuli Tengah, Sumatera Utara. Bandara on dibahen goarna sian Ferdinand Lumban Tobing, sahalak pahlawan nasional Indonesia sian Sumatera Utara.

Gedung terminal baru di dr. Ferdinand Lumban Tobing diresmihon tanggal 22 Februari 2013 oleh Dirjen Penerbangan Sipil Departemen Perhubungan, Herry Bak. Gedung terminal penumpang domestik ni dr. Ferdinand Lumban Tobing najolo holan 300 m² do, dung dibangun gedung terminal domestik na imbaru, luasna nuaeng nunga 733 m², ndang tarmasuk ruang VVIP Pemerintah Daerah.

Bandara Dr. Ferdinand Lumban Tobing ima sada bandara kelas tolu na adong luasna bandara 183,03 Ha dan na adong landasan pacu ganjang 2260 m x 30 m, jalur taksi 150 m x 23 m, celemek 120 m x 80 m dohot sanggup mendaratn Bo Airbus A327,733. Pesawat Klasik dohot Generasi satorusna Fokker F-28 manang na sarupa.

Tu joloan on, dibahen ma jalur penerbangan na imbaru khusus tu Air Cargo asa boi mangoperasihon terminal Pinangsori Cargo khusus tu ekspor komoditas unggul. Alana dr. Ferdinand Lumban Tobing di Kecamatan Pinangsori, Kabupaten Tapanuli Tengah ima gerbang perdagangan udara panumpang dohot barang di Kabupaten Tapanuli Tengah.

Panambai kapasitas ni terminal on ima sada usaha na dibahen laho mempercepat pembangunan infrastruktur di Kabupaten Tapanuli Tengah na ujungna diharaphon boi mendorong peningkatan pertumbuhan ekonomi daerah dohot peningkatan pelayanan publik.

## Maskapai Penerbangan Dohot Tujuan

## Pustaha
Tao Lau Kawar

**Tao Lau Kawar** i ma tao na tarampe di pat ni Dolok Sinabung, di huta Kutagugung, Kecamatan Naman Teran, Kabupaten Karo, Sumatera Utara. Tao on mangarihon bidang hirahira 200 hektar jala adong di hatimboon hirahira 2.451 meter diginjang sisik ni laut, jumadihonsa ansiat sala sada inganan mardalani na manarik di huta i.

Tao Lau Kawar manawarhon panatapann portibi na mangalonganghon dohot latar ni pudi Dolok Sinabung. Suasana di lambung ni tao dihaliangi angkup harangan udan na mamora naeng suansuanan jala pinahan. Partandang dapot manghatimi alogo sogar dohot panorama na jenges, jala markemah di area saluas 3 hektar na diparade di topi tao. 

## Turiturian
Tundok turiturian di san, Tao Lau Kawar na jolo i ma sabiji huta margoar kawar na mogap alani burabura sa halak ompu boru, tu anak jala pahompu na didophon mansoadahon. Ompu boru i targora manghilala dilaoshon acara adat marlangsung, jala dongkon pasahathon tagiang tu Tuhan saut ma bala lungna paubahon huta i gabe tao. Goar “Lau Kawar” sandiri marasal sian hata karo i ma “lau” mararti “sunge” manang “aek”, jala “kawar” i ma goar ni huta i.

## Aktipitas

* Markemah: tardapot area markemah na bidang tu angka partandang na giot manghatimi borngin di lung tarbungka.
* Trekking : Tao on muse gabe pistik na giot manganangkoki dolok.
* Potographi : Hajengeson dilambung ni lung  mangalehon godang tampahan laho marpoto
* Menghail : Nangpe dang didasdashon laho marlange alani pabagashu aekna, piga piga parntandang mangunjun manghail di topi tao.

## Pardalanan
Tao Lau Kawar tarampe hirahira 80 kilometer sian Kota Medan jala dapot didungdung bagas tingki hurang lobi 3 jom pardalanan tur. Dalan manuju tao on ganup mangasang dohot panatapan lung na jenges saleleng pardalan. Pasilitas na adong tu angka paredangedangi Manghungkupi inganan  parkir, toliet, panyewaan tenda, angkup lapo laho mangan.

## Pustaha
Museum Huta Bolon Simanindo

**Museum Huta Bolon Simanindo** i ma sala sada destinasi abahan na tarampe di Huta Simanindo, Polu Samosir, Sumatera Utara. Dipajongjong di taon 1969, museum on mula na marupahon parhutaan ni Raja Sidauruk jala saonari marlapatan ansiat museum tarbungka na manampilhon hamoraon abahan Bangso Batak. 

## Bangunan
Museum on dibangun di taon 1895 sian Raja Sidauruk jala di ojakhon ansiat museum di 1969. Luat na adong di topi Tao Toba,hirahira 160 km sian Medan, jala dapot diakses sian marmansam transportasi songon motor manang bus. Museum on di ula angkup Jajasan Huta Bolon Simanindo huhut manawarhon bintik abahan na mambagas tu angka partandang. 

## Bagas Museum
Museum Huta Bolon Simanindo mangaradoti marmansam paninggalan Ompu parsadaan halak batak toba, tarmasuk:

* **Solu Bolon**
* **Tunggal Panaluan**
* **Pustaha Laklak**
* **Parhalaan**

Koleksi on mangalehon parbinotoan taringot hangoluan bangso batak toba jala turiturian nasida.

Parhutaon mesuem tardiri sian pigapiga bangunan ni jabu adat yang mangarihon pangarangrang tandi Batak rap dohot tarup ijuk songon rupa piramida jala dorpi hau. Jabu adat on dang holan marlapatan ansiat inganan tading alai muse ansiat tanda par masarakat Batak.

Partandang dapot mangatimi tortor Batak songon Tor-Tor, angkup Manonggor patung Sigale-gale na morot mandohoti iring-iringan musik gondang. Pertunjukan on somalna di bahen 2 hali sadari 

Museum dibungka ganup ari sian jom 08.00 sahat tu jom17.00 dohot karsis bogot saarga 10.000 sahalak, molo tu pertunjukan tortor partandang diabithon ongkos panambahan sabalga 50.000.

## Pustaha
Terminal Tarutung

**Terminal Tarutung** manang lobi ditanda ansiat Terminal Madya Tarutung, tarampe di Kabupaten Tapanuli Utara, Sumatera Utara. on adong piga-piga surirang ringkot taringot tu terminal on:

* Terminal on marluat di Aek Siansimun, Kecamatan Tarutung,Kabupaten Tapanuli Utara, Sumatera Utara.
* Terminal on marupahon terminal tipe A Madya na marguna ansiat pudun transportasi na ringkot di san, mampasilitasi parbogasan antar-huta di Sumatera Utara.

## Pasilitas

* Terminal Tarutung hirahira 20 sahat tu 50 kandaraan per jom, Manjadihonsa sala sada terminal na ganup repot di luat i. Alai adong laporan jojot do dang tarurus,tarutama tingki musim panghudanan na manghorhonhon genangan aek.
* Terminal on maradong di toru ni pengelolaan Kementrian Perhubungan jala dohot ringkot liung mangolophon mobilitas masarakat jala pambagian barang.

## Transportasi
Terminal Tarutung patupahon marmansam pilitan transportasi umum na padomuhon kota on luat na asing manang dibagasan nangpe ruar propinsi. Piga-piga detil taringot tu transportasi umum na tarparade.

Bus Antar Kota:

* Tarutung - Medan : Sala sada rute na tarbarita, padomuhon Tarutong dohot Huta sabungan propinsi Sumatera Utara.
* Tarutung - Sibolga : Padomuhon Tarutung dohot Kota bontean di pastina.
* Tarutung - Padang Sidempuan : padomuhon tarutung dohot luat di selatan.
* Tarutung - Jakarta huhut Bandung : tardapot hobason bus na padomuhon tarutung dohot kota-kota balga di pulo jaua nangpe tupa lobi tarbatas ditudoshon.

Angkup ni bus antar kota, tardapot muse hobason na padomuhon Tarutung dohot propinsi hombar bagas songon Aceh dohot Riau, mampasilitasi pardalanan tu tujuan bisnis manang mardalani.

## Pustaha
Bagas Joro Sipamutung

**Bagas Joro Sipamutung** ima sada Bagas Joro na maringanan di Huta Siparau, Kecamatan Barumung Tengah (Barteng), Kabupaten Padang Lawas (Palas), Provinsi Sumatera Utara, Indonesia, na gabe sada tanda tanda hahaadongan ni paradabon di abad na pa XI hon. Di dok di bahasa Batak Toba, Bagas Joro, alai molo di angka parhuta i, di dok ma i **Biaro.**

Sian angka piga piga palenitian na dibahen, di dok ma Bagas Joro Sipamutung on sada bagunan tading tading ni Harajaon Panai, ima sada harajaon ni na maragama Buddha na ro tu tano ni Bangso Indonesia na di bahen hira hira di antara ni abang pa XI sahat tu abang pa IVX.

## Inganan ni Bagas Joro
Molo taringot tu inganan, Bagas Joro on maringanan di parbuhiton na gelleng, na adong di pinggir ni Sunge Barumun, ima sunge na mambola tano ni Kabupaten Palas, hira hira mar 40 kilometer ma dao na sian huta Sibuhuan, jala mar 100 Kilometer molo sian Kota Padang Sidempuan. 

Molo aneng tu inganan on, adong do piga piga na ingkon si bolusan, pasar na di aspal hola sahat tu Huta binangan do, dungi ingkon mangalaosi dalan na somal ma muse hira hira mar tolu kilometer nai, mangalos ma muse hita marhite hite jambatan na adong di gijang ni sunge Barumun, dung sahat hita di bariba na, mardalan ma muse hita mar 250 meter nai, asa dapot ta inganan ni bagas Joro Sipamutung on.

Bolak ni inganan ni bagas joro on, hira hira 6.000 meter, jala adong do di bahen tembok na gabe pagar ni inganan on 74 hali 74 meter, adong do Harbangan na na gabe pintu laho masuk tu bagasan.

## Haroro ni Goar ni Bagas Joro
Taringot tu goar ni bagas Joro, didok goar na i di bahen alani gaor ni huta na adong di luat i, ima Sipamutung, alai molo goar situtu ni bagas Joro on, datung adong ise sibotosa. Bagas Joro on di halilingi tembok na timbona hira hira sameter, di jolo na adong Harbangan, jala do tonga tongan ni alaman i adong bagas joro na utama, di pinginggiran na adong do angka bagas joro na gelleng gelleng mar piga piga bagas joro. angka bagas joro na gelleng gelleng i, dibahen ma goar na ***Perwara.***

## Sigararon laho tu Bagas joro
Molo aneng masuk laho mangida bagas Joro on, dang adong na ingkon sigararon, molo di dok di bahasa Indonesia, **Gratis.** Di ida sian na somal, adong do hira hira mar 300 sahat tu 400 halak ro tu inganan on setiap bulan na, jala di dok muse, molo bagas Joro on, dang nagabe inganan ni angka raja raja na adong hian na jolo, alai gabe laho inganan mar tangiang ni angka na marhaporsean manang ugamo Budha dohot Hindu do. Na adong nuaen holan pitu nama fragmen stupa na tading, angka na asing na nunga marsegaan alani tingki naung leleng, 

## Pranala Ruar

* MadinaPos
* DetikSumut
* Kompas
* NortSumateraInvers.id

## Pustaha
Buhit Simarjarunjung

**Buhit Simarjarunjung** manang **Buhit Indah Simarjarunjung** (Hata Batak Simalungun: *Dolog Simarjarunjung*), ima sada buhit na adong di dalan Simarjarunjung, Butu Bayu Pane Raja, Kecamatan Dolok Pardamean, Kabupaten Simalungun, Provinsi Sumatera Utara. Somal na madok inganan on ima na idok na **BIS.**

## Gabe Inganan Marwisata
Ala bagak ni rupa ni Buhit on, godang do mar roan angka jolma sian angka luat manang huta na asing aneng marwista tu inganan on, adong ma na holan laho hundul hundul, adong muse ma na laho margombar gombar di inganan on. Adong do wahana di **Buhit Simarjarunjung** on, jala adong do tersedia inganan laho marborngin na bungka 24 jom sadari. Molo taringo tu wahana i, manang inganan na asing di inganan **Buhit Simarjarunjung** on, somal na bungka ma i sian jam 07.00 sahat tu jam 19.00 Wib

Molo taringot tu leleng ni pardalana, hira hira sajom ma molo sian Parapat, Jala Mar dua jom ma molo sian Kota Siantar. Molo sian Kota Medan, hira hira mar opat Jom ma pardalan asa sahat hita tu Buhit Simarjarunjung on. 

## Sigararon lao tu Buhit Simarjarunjung
On ma boa boa taringot tu singararon molo ro hita tu Buhit Simarjarunjung na di Kabupaten Simalungun on :

* Tikket Masuk Kareta (Na Dua Ban na) : Rp. 15.000
* Tikket Masuk Motor (Na Opan Ban Na) : Rp. 40.000
* Wahana na Marbayar : Somal na sian Rp. 5.000 sahat tu Rp. 40.000. 

## Inganan laho margombar
Adong do piga piga inganan na bagak laho margombar-gombar di Buhit Simarjarunjung on, ima :

# Gardu Pandang
# Sky Bike
# Sarang Burung
# Ayunan
# Vied Tao Toba

## Pranala Ruar

* Kumparan
* Kompas Medan
* DNDSandyra.com

## Pustaha
Geosite Batu Basiha

**''Geosite'' Batu Basiha** ima sada sian 16 Geosite naung diakui sada punguan na balga na margoar UNESCO (Hata Inggris: *United Nations Educational, Scientific and Cultural Organization*), ima na di tanggal 7 bulan pitu taon 2020 naung salpu. Geosite Batu Basiha on, Maringanan ma on di Desa Aek Bolon, Kecamatan Balige, Kabupaten Toba, Provinsi Sumatera Utara, Indonesia.

## Sarita dohot goar ni Geosite
Sarita taringot tu hahaadongan ni Geosite on, molo sian angka siboto surat, idok ma on adong ima alani na mapultak Dolok Toba hira hira ratusan manang ribuantaon naung salpu (74.000) taon naung salpu, alai molo sarita ni angka jolma na tingga di huta i, idok ma on haroro na alani adong do hau na di papungu hian aneng mambahen gabu bolok ni haka batak toba, alai di buat ronggur ma hau i, jala gabe batu ma hau naung di papungu i, addorang dang dope di buat ronggur, ro ma sada babiat majjupai jolama na papungu hau i, paboahon asa unang di bahen imana jabu di inganan i, jala di paso imana ma na aneng mambahen jabu, jala ro ma ronggur mabbuat hau naung di papungu na i Molo diangka parhuta i, Goar ni Batu Basida ima na artina, **Batu na sian Hau,** Sahat tu nuaeng, godang doep na porsea tu angka sarita na jolo na mandok haadongan ni Batu on, ima sian hau na i buat ni Ronggur.

## Bahen bahen ni pamarenta tu Geosite on
Alani nunga gabe sada inganan laho marwisata, pamarenta pe torus do mabaen bahen bahen na denggan taringot tu inganan on, di padenggan nasida do angka dalan lao tu inganan on, di bahen do muse sada inganan lao hundul hundul manang lao maradi, ima gajebo, jala di pukai nasida do muse porlak na gelleng di inganan on.

## Pustaha

## Pranala Ruar
* CNNIndonesia
* Mistar
* KalderaTobaGeopark.org
* Merdeka.com
* AntaraNews
Rura Bakkara

**Rura Bangkara (**Surat Batak na: ᯒᯮᯒ ᯅᯰᯂᯒ) i ma sada rura na adong di Pinggir ni Tao Toba, maringanan ma i di huta Siunong Unong Julu, Kecamtan Bakti Raja, Kabupaten Humbang Hasundutan, Propinsi Sumatera Utara, Indonesia.

## Sarita Sejarah ni Rura Bangkara
**Rura Bangkara** ima inganan hatutubu ni Raja Sisingamangaraja na parjolo sahat tu Raja Sisingamangajara XII, songon na di baritahon Raja Sisingamangajara XII ima sada pahlawan ni Bangso Indonesia na sian Bangso Batak, adong do didapot di Rura Bangkara on angka batu na sian Parpultak ni Dolok Toba na hinan, ima na di anggar anggar hira hira mar 74.000 taon naung salpu, jala di dok do Rura Bangkara on gane Geopark Kaldera Toba na gelleng manang na metmet Adong do muse di Luat Rura Bangkara on par hutaan jala adong do sada Markas ni bokkas Harajaon ni Raja Sisingamangaraja XII dison.

## Inganan dohot Balgani Sigararon
Molo ro hita sian Bandara Silangit, dao ni parjalan ima 50 sahat tu 60 Menit asa sahat tu luat ni Raja Sisingamangajara on, somal na molo manewa motor (Na Opat Ban na) hita sian Bandara Silangit hira hira Mar Rp. 300.000 sahat tu Rp. 450.000 ma bayaran na, molo sian Medan, hira hira mar 5 jom sahat tu 6 jom ma dao ni pardalanan ta manan hira hira mar 222 Kilometer ma dao na, angka na aneng marborngin di luat Rura Bangkara on, godang do boi dapot ta angka inganan lao marborgin, songon *Homestay* manang angka penginapan ne gelleng sahat tu Hotel na balga, ta pasosok ma tu parhepengen ta. Molo aneng masek tu Rura Bangkara,somal na mabbayar / manggarar ma hita Rp. 7.000 sahal jolma, dohot Rp. 5.000 hepeng parkir ni kareta (Na dua Ban na) ta.

## Inganan Marwisata

Songon naung taboto, Rura Bangkara on, ima inganan ni hatutu bi Raja Sisingamangaraja, di dok, nunga hea adong 12 Raja na marhuaso di Rura Bangkara on. Molo aneng marwisata tu luat Bangkara on, adong do piga piga inganan na somal dibahen gabe inganan laho margombar, songon di Pinggir Ni Tao Toba, manan ro tu Inangan ni Bokkas Ni Raja Sisingamangaraja, adong muse do di Luat on sada Sampuran na somal di ida angka wisatawan, ima Sampuran Janji, Sipultak Hoda.

Adong muse do Sunge di inganan on ima dua sunge na mambola huta di Rura Bangkara on, ima **Sunge Aek Silang** dohot **Sunge Simangira,** jala jotjot do muse sunge on dibahen gabe inganan laho margombar gombar.

## Pranala Ruar
* Situs Resmi PemKab Humbahas
* BoluMenara
* TribunNewsMedan
* GoodNewsFromIndonesia.id

## Pustaha
Bandar Udara Aek Godang

**Bandar Udara Aek Godang** (Hata Inggeris: *Aek Godang Airport* Surat Batak: )  i ma sada Bandar Udara na adong di Huta Janji Manahan, Kecamatan Batang Onang, Kabupaten Padang Lawas Utara, Provinsi Sumatera Utara, Indonesia. Kode IATA ni Bandar Udara on i ma AEG jala kode ICAO na WIME. Haroro ni Bandar Udara on tung so ngoni nama penting na, alana on gabe sada sada dalan do laho pamajuhon angka luat na adong di jonok ni bandara on.

## Fasilitas di bandar udara on
Molo taringot tu Fasilitas, nian talu dope molo hita bereng dohot angka bandara na balga na adong di Indonesia, alai molo na sarupa dohot bandar udara on do, dang pola talu be nian Bandar Udara on, Terminal ni angka panumpang nunga adong jala bagak do, loket ni Tiket, suang songoni dohot inganan ni parkir angka kendaraan pe bolak do di bahen, Landasan Pacu manang inganan lao parhabang ni hopal habang na adong pe nunga tung bagak, alai nang pe songoni alani tabba godang do angka panumpang na ro dohot na lao sian Bandar Udara on, ingkon ma torus di padenggan jala di tambai angka na hombar tu si.

## Hibahkan dari Pemkab Tapsel
Tano dohot angka na adong di bagasan ni Bandar Udara on, ima hibah (lehon lehon) ni Pemerintah Kabupaten Tapanuli Selatan tu Pengelolah ni Bandar Udara Aek Godang, nion ma angka na barita tarungot tu angka aha na dihibahon ni Pemerintan Tapsel Tano bolak na 73 Ha, dibasan na ma i :

# Bangunan Jabu Ni Negara bolak na 36 m², 
# Bagunan ni terminal, bolak na 200 m²,
# Bagunan lao Operasi ni Bandar Udara, Bolak na 44 m²,
# Bangunan Jabu Ni Negara bolak na 54 m²,
# Bangunan VIP, bolak na 80,95 m²,
# Porlak ni bandar udara, bolak na 288 m²,

Molo dietong do sude arga ni lehon lehon (Hibah) i, godang na Rp 35.700.369.700.  

## Godang ni Panumpan di Bandar Udara Aek Godang (2017-2019)

## Pranala Ruar
* Website Resmi Pemerintah TapSel
* GunungTua.com
* BPS.go.id
* AntaraNewsSumut

## Pustaha
Bagas Joro Sitopayan

**Bagas Joro Sitopayan** ima sada Bagas Joro na adong di Huta Sitopayan, Kecamatan Portibi, Kabupaten Padang Lawas Utara, Provinsi Sumatera Utara, Indonesia. Taringot tu Bagas Joro, godang do Bagas Joro na adong di Kabupaten Padang Lawas Utara on, Jalan sian angka Bagas Joro Na adong, Bagas Joro Sitopayan on ma nau undao inganan na, ima na adong di  ulu ni Sunge Batang Panai, sian inganan na, di anggar ma Bagas Joro on di bahen lao inganan martapa ni Raja.

## Sada sian piga piga Bajas Joro di Padanglawas
Bagas Joro Sitopayan on ima sada sain angka piga piga Bagas Joro Na adong di Padanglawas, tung godang do anggo Bajas Joro na adong di padanglawas, jala di dok na sada do sude angka Bagas joro na adong i. Molo di ida do sian sude luat di Padanglawas, adong ma piga piga Bagas Joro na diboto, songon Bagas Joro Sipamutung dohot Bagas Joro Bahal.

## Tading tadingan ni Bagas Joro
Sian na di ida di inganan ni Bagas Joro on, adong do onom inganan tano naung marduhut na rupa na songon buhit nagelleng, ukkuran na mar 10 hali 20 meter, jala timbona mar 3 meter. di dapot do muse disi dua prasati, **Prasasti Sitopayan I** dohot **Prasasti Sitopayan II** ima na di taon 1930-an na nuaen di sippan di Musem Negeri Sumatera Utara,

Dibagasan sada Prasasti i, ima na dibahen sian batu Andesit, adong do guritan na, alani nunga adong piga piga guritan naung sega alani umur, gabe adong ma dua pandapot na so sahata taringot tu isi ni guritan in, ona ma barita taringot tu guritan na adong dibagasan prasati i:

**Paddok ni Rita Margaretha Setianingsih**

Rita Margaretha Setianingsih ima sahalak jolma na gabe anggota ni Tim Ahli Cagar Budaya Kota Medan, mandok na tarsurat di guritan na adong di Prasasti i :

*Pu sapta hang buddhi sang imba hang langgar tat la itu barbwat tapah nanggang byara sang raja* 

**Na lapatan na (***Dibahasa Indonesia***)**: *Pu sapta, hang buddhi, sang imba, dan hang langgar tatkala itu Membuat (tempat) bertapa wihara sang raja.*

**Paddok ni** **Frederik David Kan Bosch**

Frederik David Kan Bosch ima sahalak jolma siboto surat jalan Profesor ahli Indologi na sian Bangso Bolanda  mandok na tarsurat di guritan na adong di Prasasti i :

*Pu sapta hang budhi sang ini ba hang langgar tat(k?) laitu babwat biyara paduka ?r? mah?r?ja*

Na Lapatanna **(***Dibahasa Indonesia***):** *Ini adalah satu tugu peringatan pu sapta hang budhi sang imba dan hang langgar mengingat jasa beliau membina vih?ra untuk Sr? Mah?r?ja Prasasti Sitopayan II menyebutkan adanya empat tokoh, yakni Pu Sapta, Hang Buddhi, Sang Imba, dan Hang Langgar.*

Dibagasan ni Parasasi na sada nai, sahata do nasida na dua  taringot tu isi ni prasasti na sada nia i (Rita Margaretha Setianingsih dohot  Paddok ni Frederik David Kan Bosch), di dok nasida na dua ma artina madok taon, ima taon 1157 **saka,** molo taon 1157 i, dos ma i dohot taon 1235 Masehi.

## Pranala Ruar

## Pustaha
Meat, Tampahan, Toba

**Meat** ima sada huta (*desa*) na adong di Kecamatan Tampahan, Kabupaten Toba, Propinsi Sumatera Utara, Indonesia. Huta on adong di tongan tongan ni dua buhit, jalan maringanan di jonok ni Tao Toba, Huta on gabe huta na un dao ma molo sian Kota Kabupaten na, dos ma dohot huta Tarabungan na rappak dibagasan sada Kecamatan. Sian barita na di haruarhon pamarenta marhite hite BPS pamarenta Kecamatan na di taon 2023 naung salpu, di dok godang ni golma na adong di huta on ima 811 halak, 411 ma i bawa, jalan 400 halak ma daboru.

## Inganan dohot dalan lao tu Meat
Meat maringanan di Kecamatan Tampahan, di tongan tonga ni dua buhit, bagak jala uli, angka jola na mar huta dison gumodang ma mar juma dohot mar tao, haroroni Badara Udar na di Silangit gabe lam ura do tu luat on, molo sian Bandar Udara Silangit leleng na holan mar 30 sahat tu 40 menit sajo, molo ro hita mar hite hite parahu manang kapal sian Samosir, adong do pelabuhan na gelleng rade dihuta on.

## Inganan ni Marwisata
Diharoro ni angka program ni pamarenta taringot tu wisata, adong do piga piga massam ni angka na masa na di bahen di luat luat na adong di angka huta di Tao Toba, songoni ma nang di huta on. Adong do sada punguan na margoar Rumah Karya Indonesia na mambahen acara na di luat on, di dok ma i goar na 1.000 Tenda, ima na nagabe sada sada dalan laho ma nabbai haroro ni parhepengon ni piga piga jolma di luat Meat on.

## Menteri Sandiaga Uno ro Mandulo
Somal na molo angka jolma na ro marwisata dung di tingki aneng mulak nasida, adong do piga piga halak na mabbaon silua ni tangan, molo di Huta Meat, somal ma di boan sian huta on Ulos, songon amang Sandiaga Uno, ima bokkas ni Meteri Pariwisata na ro tu Huta Meat on, di boan ibana ma Ulos Ragi Hotang sian Huta Meat on.

## Adong Paket Wisata di Huta Meat
Songon na somal di sada inganan di huta na gabe inganan marwisata, nang pe gelleng huta on alai nunga adong disi dibahen angka Pake Wisata tu angka jolma na ro, adong do piga piga ragam ni paket wisata na di bahen nasida, on ma boa boa taringot tu paket wisata na adong di Huta Meat, ima:

**Paket A - Sadari**

Sigararon laho madapothon paket wista A on, ima Rp. 665.000 sada jolma, na ni dapot sian paket A on ima Marragama sidalanon na bagak songon :

# Inganan Margombar Tuktuk Simundi
# Huta adat Ragihotang 
# Markombur dohot angka partonun
# Mardalani Saba / hauma
# *Snack* dohot mangan siang
# Pemandu Lokal

**Paket B - Dua ari**

angka jolma na so sombu dope rohana molo holan sadari di huta Meat, boi ma di buat pake na dua ari, ia anggo paket na dua on, ragararon ma godang na Rp. 1.460.000 sada jolma, ragam ragam na ni dapot di paket B on, ima :

# Fasilitas mardalani tu Huta Desa Ragihotang
# Markombur / marhatai dohot par tonun
# Mangalumpa Naniura
# Margombar di Tuktuk Simundi
# Mardalani di saba / Hauma
# Mangida Tao Toba pangke Solu
# Paridihon Horbo

Ima angka paket naung adong di Huta Meat, alai taringot tu aneng ro tu huta on, nunga be di baen nasida sada boa boa taringot tu sigararon molo ro, ima tikket masuk godang na hira hira Rp. 10.000 sampe tu Rp. 20.000 sada jolma.

## Pustaha
HKBP Sipirok

**Gareja HKBP Sipirok**, Tapanuli Selatan ima gareja HKBP parjolo na adong di Tano Batak. Gareja on maringanan di Jalan Rumah Sakit, Kecamatan Sipirok, Tapanuli Selatan. Hajongjongan ni gareja on ima parbue ni pikkiran missionaris sian Bolanda, Gerrit Van Asselt, ima panditia na disuru sian Badan Zending Ermelo asa ro tu Tano Batak di taon 1857. Jala ibana ma pandita parjolo na mangalehon pandidion tu halak batak. Gareja on dipajongjong di taon 1864 jala nunga mandapot renovasi piga hali. Atik pe hajongjongan na sian parbue ni pikkiran halak bolanda, gareja on pe mandapot inona do sian angka pandita na sian Jerman na mangalehon kontribusi tu lam balgana ugamo Kristen di Tano Batak. Bidang ni kompleks gareja on ima 7 Ha, adongma disi gareja, udean angka missionaris, jabu pandita, balian nampuna ni gareja, jala adong do tugu parningotan hajongjongan ni gareja i. Di kompleks on pe hea do jongjong Balai Kesehatan ni HKBP, sonnari nunga dibahen pamarenta gabe RSUD Sipirok.

## Bona Hajongjongan
Bona hajongjogan gareja on ima ditingki rapot parhobasan di Sipirok na didohoti opat missionaris sian Eropa, ima Pdt. Heine, Pdt. Klemmer, Pdt. Betz, dohot Pdt. Van Asselt. Rapot I dipature di tanggal 7 Oktober 1861 taringot to parbagian luat parbaritaan nauli di Tapanuli. Tanggal i ma dibahen HKBP gabe tanggal hatubuon ni HKBP. Parbue ni rapot i mambahen jongjong ma gareja HKBP Sipirok di bulan Mei 1864, jala gabe gareja HKBP na parjolo ma di portibi on.  

## Tugu di Jolo Gareja

Tugu na adong di jolo gareja ima tugu pesta Jubileum parjolo HKBP tanggal 7 Oktober 1936, ima parningotan 75 taon HKBP. Tugu on dipajongjong taringot tu alana HKBP Sipirok gabe sada inganan na ringkot dimula ni parbaritaan nauli di Tano Batak. Rheinische Mission Geselschafh (RMG) di bulan Mei 1864 meresmihon gareja on. Pandita Klammer ma gabe pandita parjolo di Sipirok tingki i.

## Kondisi Saonnari
Nang pe nunga marumur piga ratus taon, godung on bagak dope parjongjongna jala dipake dope gabe inganan parmingguan songon na somal tu halak Kristen. Gareja on ima huria sabungan di resort Sipirok, jala ganupma pagaranna 13 huria. Gareja on nunga dipajadi pamarenta gabe inganan cagar budaya Propinsi Sumatera Utara.

## Pustaha
ᯀᯉᯑᯪᯒ᯲

**ᯀᯉᯑᯪᯒ᯲** (ᯂᯖᯒᯮᯘᯪᯛ:Ана́дырь, ᯀᯉᯑᯪᯒ᯲; ᯂᯖᯘᯮᯂ᯲ᯘᯪ:Карыгын, ᯂᯒᯪᯎᯪᯉ᯲) ᯤᯔᯘᯑᯂᯬᯖᯉᯔᯒᯪᯝᯉᯉ᯲ᯑᯪᯅᯎᯪᯀᯉ᯲ᯤᯒᯪᯘᯉ᯲ᯉᯉᯪᯒᯮᯘᯪᯛᯐᯞᯂᯮᯖᯘᯅᯮᯝᯉ᯲ᯉᯪᯀᯬᯂ᯲ᯒᯮᯎ᯲ᯀᯬᯖᯬᯉᯬᯔ᯲ᯘᯮᯂᯬᯖ᯲ᯂ. ᯘᯂᯖ᯲ᯖᯮᯖᯀᯬᯉ᯲1920,ᯎᯬᯀᯒ᯲ᯉᯪᯂᯬᯖᯉᯪᯀᯉ᯲ᯤᯔᯉᯬᯇᯬᯔᯒᯪᯰ.

## ᯖᯩᯒᯉ᯲ᯇᯬᯒ᯲ᯖᯘᯪ

ᯀᯉᯑᯪᯒ᯲ᯤᯔᯘᯑᯅᯬᯉ᯲ᯖᯩᯀᯉ᯲ᯞᯋᯮᯖ᯲ᯉᯒᯪᯰᯂᯬᯖ᯲ᯑᯪᯞᯋᯮᯖ᯲ᯅᯩᯒᯪᯰᯐᯞᯖᯒ᯲ᯂᯮᯅᯮᯰᯖᯮᯇᯪᯎᯇᯪᯎᯅᯬᯉ᯲ᯖᯩᯀᯉ᯲ᯞᯋᯮᯖ᯲ᯉᯪᯂᯬᯖᯉᯅᯞ᯲ᯎᯑᯪᯞᯮᯀᯖ᯲ᯂᯅᯪᯉ᯲ᯘᯒᯉ᯲ᯉᯑᯀᯬᯒᯮᯘᯪᯛ.ᯑᯪᯇᯒᯑᯩᯂᯬᯉ᯲ᯅᯉ᯲ᯑᯒ᯲ᯥᯑᯒᯥᯎᯬᯞ᯲ᯉᯪᯑᯬᯇᯒ᯲ᯂᯅᯝᯉ᯲ᯖᯮᯂᯅᯒᯬᯇ᯲, ᯇᯩᯞᯑᯪᯇᯬᯘ᯲ᯖᯬᯂ᯲,ᯔᯬᯘ᯲ᯂᯬᯋ᯲ᯘᯪᯀᯉ᯲ᯇᯪᯎᯇᯪᯎᯂᯬᯖᯉᯅᯞ᯲ᯎᯑᯬᯂᯬᯖ᯲ᯉᯔᯩᯖ᯲ᯔᯩᯖ᯲ᯑᯪᯞᯮᯀᯖ᯲ᯂᯅᯪᯉ᯲ᯘᯒᯉ᯲ᯉᯑᯀᯬᯒᯮᯘᯪᯛ,ᯘᯝᯑᯪᯇᯒᯑᯩᯂᯬᯉ᯲ᯔᯘ᯲ᯂᯇᯤᯅᯩᯒᯪᯰᯀᯩᯒ᯲ᯑᯬᯇᯒ᯲ᯂᯅᯝᯉ᯲ᯘᯒ᯲ᯖᯩᯒ᯲ᯖᯮᯉᯬᯔᯩ,ᯀᯞᯘ᯲ᯂᯑᯪᯀᯔᯩᯒᯪᯂᯘᯩᯒᯪᯂᯖ᯲. 

## ᯇᯮᯘ᯲ᯖᯂ
Dolok Pusuk Buhit

**Dolok Pusuk Buhit** i ma sada dolok na adong di Kabupaten Samosir, Propinsi Sumatera Utara, Indonesia. Dolok on dohot ma dibagasan ni dua kecamatan, i ma Kecamatan Sianjur Mulamula dohot Kecamatan Pangururan, dianggaranggar dolok nunga adong 54.500 taon anung salpu, ima di tingki parpultak ni Dolok Toba na jolo. 

## Inganan Jolma Parjolo di Portibi on
Di Bangso Batak, tung massai balga do impola ni haroro ni Dolok on, sian sarita na adong di Bangso Batak mandok molo jolma parjolo na adong di Portibi on adong di luat ni Dolok on, ima Si Raja Batak on do umbahen tung massai arga do di angka Bangso Batak molo taringot tu Dolok Pusuk Buhit on, jala di haporseahon nasida do molo Dolok Pusuk Buhit on, ima na gabe dalan laho padomuhon Banua Ginjang tu Banua Tongan, suang songoni nang tu Banua Toru.

## Dolok Marapi na Aktip
Dolok Pusuk Buhit on dibahen ma tu bagasan ni angka punguan ni dolok marapi na aktip tipe B, ima na di totuhon pamarenta marhitehite Kementerian Energi dan Sumber Daya Mineral, nunga tung leleng do dolok on dang be mapultak, hira hira 1.400 taon naung salpu, alai sahat tu nuaeng aktip dope dolok on, jala di haruaron bana do aek na milas.

## Godang Inganan Lao Marwisata

Alani tung mansai sangap do buhit on di halak batak, umbahen inganan on gabe sada sada inganan na godang gabe inganan na aneng di ida jolma, godang do angka halak batak na tading di tano pangererahan ro tu inganan on, adong ma na aneng mar wisata, alai godang ma muse na ro aneng manjalo tangiang. Sada muse na mambahen godang jolma tu luat on, ima ala jolok do muse tu Tao Toba, adong do sada inganan di dolok i na bagak laho mangida tao toba. On ma piga piga na adong di Dolok Pusuk Buhit na somal dibahen gabe inganan laho marwisata, ima :

# Wisata Aek Rangat
# Puncak Simullop
# Huta Siboro
# Jabu Parsaktian SiRaja Batak
# Sampuran Naisogop
# Batu Hobon
# Parhutaan Siraja Batak Sigullati
# Pusat Geopark Kaldera Toba
# Batu Sawan
# Aek Sipitu Dai

## Punsu ni dolok dang adaong tubu Hau
Timbo ni Dolok Pusuk Buhi on, ima 1.982 mpl molo dietong sian laut (Idok di Hata Indonesia: *Diatas Permukaan Laut* (MPL)), alai molo di timbona na sian tano 810 Meter. angka jolma naro marwisata tu Dolok Pusuk Buhit on, somal na sahat do nasida tu pussu ni Dolok on, alai molo sahat di pussu na, dang adong pola piga hau na tubu di si, halan saotik do inganan na boi lao marlinggom sian las ni ari.

## Piga piga gombar taringot tu Dolok Pusuk Buhit


Ugasan:Pusuk Buhit from Tele.jpg|Dolok Pusuk Buhit diida sian Tele
Ugasan:Pusuk Buhit.jpg|Dolok Pusuk Buhit 
Ugasan:COLLECTIE TROPENMUSEUM Gezicht op de vulkaan Pusukbukit die door de Batak bevolking wordt vereerd als heilige berg TMnr 10018537.jpg|Gombar ni Dolok Pusuk Buhit na jolo diida sian Tao Toba taon 1910-an
Ugasan:Danau Toba dari Pusuk Buhit.jpg|Tao Toba diida sian Dolok Pusuk Buhit
Ugasan:Danau Toba dan Pusuk Buhit.jpg|Pusuk Buhit (na di hambirang) dohot Tao Toba (na di siamun)


## Pustaha

## Pranala Ruar
* GunungBagging
* CalderaTobaGeopark
* iNews
Porlak Wisata Alam Sicike cike

**Porlak Wisata Alam Sicike cike** ima sada porlak na adong di huta Lae Hole, Kecamatan Parbuluan, Kabupaen Dairi, Provinsi Sumatera Utara, Indonesia. Molo sian Kota Sidikalang, dao na mar 21 Kilometer, hurang lobi mar 30 menit ma leleng ni pardalanan asa sahat tu sada inganan lahot di patorus annon muse mardalan pat mar 2 satongan kilometer nai. Molo sian Kota Medan, hira hira mar 4 sahat tu 5 jom ma leleng ni pardalanan, jala di patorus ma muse mardalan pat tu Porlak on.

## Tolu Tao di Bagasan
Molo lao hita tu **Porlak Wisata Alam Sicike cike** on, tung lambok jala ngali do di inganan on, jala on do muse umbahen gabe bagak laho inganan pahabis tingkin sian angka ula ula siganup ari. Adong do tolu (3) tao dibagasan Porlak on, di tingki logo ari, manang di pari udan pe, dang hea tabba manang moru molo godang ni aek di bagasan tao na tolu i, jala on do umbahen gabe tongam do molo tao on di angka jolma na tinggal jolok ni porlak i, tar lumobi ma angka halak Pakpak, Dairi.

## Sarita Taringot tu Porlak on

Di dok Cike cike di bahasa Pakpak, molo di bagasan Bahasa Indonesia idok ma i *Rumput Ilalang.* Jala Porlak on dibahen gabe sada Porlak Wisata Alam sian taon 1989, ima na di tanggal 7 buan dua na, bolak na hira hira 575 Haktar, di angka halak Pakpak mandok, luat on ma na gabe inganan haroro ni ompung si jolo jolo tubu nasida, ima **Marga Silima** (Marga Ujung, Marga Angkat, Marga Bintang, Marga Kudadiri dohot Marga Sinamo). Godang do boi jumpang ta angka binatang dibagasan Porlak on, songon Pidong Enggang, Ulok, Siamang, Itik na liar, anggrek *Pabihiopedilum tonsum, anggrek Dendrobium cannatum, Anggrek Eria sp, Anggrek Bulbopholyum sp, Calanthe pulchara, Tahul tahul* dohot angka na asing na.

## Sampuran dohot Ingan margombar
angka na ro tu Porlak on na mar dongan pemandu, somal na di boan do mangida sampuran na adong di porlak on, boi ma gombar gombar di piga piga inganan na adong di porlak on, alai asa boi sahat tu inganan ni Sampuran i, ingkon jolo to bolus do harangan, asa lam tabo hita mandalani angka inganan na adong di porlak on, denggan ma molo taboan angka na hombar tu pardalan na ta, songoan siallangon dohot si minumon, angka obat obatan dohot angka na asing, molo adong na aneng marborgin, boi do marborngin di boan ma tedda na. 

## Na Diorai di Porlak on
Sahat tu nuaeng, Porlak on di dok do sada inganan na tongam, angka na somal mandongani angka wisatawan (*pemandu*) sai tongtong do pabotohon asa mangihutton angka boa boa na dibahen nasida, on ma piga piga na diorai di porlak on, Na parjolo, majjaga Adab, alana di gijad ni parbinotoan, adong dope adab, na paduahon majjaga hata na haruar sian pamangana asa unang madok angka naso hata, na patoluhon, jala na parpudi, ima pantun.

## Pranala Ruar

* Viva.co.id
* Direktorat Jenderal Konservasi Sumber Daya Alam dan Ekosistem
* Visit Dairi

## Pustaha